钦定古今图书集成/明伦汇编/官常典/第052卷 > 荣
## 钦定古今图书集成/明伦汇编/官常典/第052卷 > 荣

《周》同姓有“荣国。”

按《路史》，“荣姬国也。”

成王九年，王使荣伯锡“肃慎氏命。”

按《竹书纪年》：“成王九年，肃慎氏来朝，王使荣伯锡肃
慎氏命。”

厉王元年，命卿士荣夷公。

按：《竹书纪年》云云。

厉王三十年，芮良夫谏王用荣夷公。

按《汲冢周书》：“芮伯若曰：‘予小臣良夫，稽道谋告子：惟
民父母致厥道，无远不服。无道左右，臣妾乃违，民归
于德。德则民戴，否则民仇。兹言允效，于前不远。商纣
不道夏桀之虐，肆我有家。呜呼！惟尔天子，嗣文武业；
惟尔执政小子，同先王之臣昏行’。”〈关〉顾道：王不若专
利作威，佐乱进祸，民将弗堪。治乱信乎其行。惟王暨
尔执政，小子攸闻。古人求多闻以监戒，不闻是惟弗
知，后除民害。不惟民害，害民乃非。后惟其仇，后作类后弗类，民不知，后惟其怨。民至亿兆，后一而已。寡不
敌众，后其危哉！呜呼！〈阙三字〉如之。今尔执政小子，惟
以贪谀为事，不懃德以备难，下民胥怨，财单竭，手足
靡措，弗堪戴上不其乱，而以予小臣良夫观天下有
土之君，厥德不远，罔有代德时为王之患，其惟国人。
呜呼！惟尔执政朋友小子，其惟洗尔心，改尔行，克忧
往愆，以保尔居。尔乃瞆祸翫灾，遂弗悛余，未知王之
所定，矧乃〈阙二字〉惟祸发于人之攸忽，于人之攸轻。〈阙〉
不存焉，变之攸伏。尔执政小子，不图善，偷生苟安，爵
以贿成。贤智箝口，小人鼓舌。逃害要利，并得厥求，唯
曰哀哉。我闻曰：“以言取人，人饰其言；以行取人，人竭
其行。饰言无庸，竭行有成。”惟尔小子，饰言事王，寔蕃
有徒，王貌受之，终弗获用。面相诬蒙，及尔颠覆。尔自
谓有馀，予谓尔弗足。敬思以德，备乃祸难。难至而悔，
悔将安及？“无曰予为，惟尔之祸。”

按《国语》：厉王说荣夷公、芮良夫曰：“王室其将卑乎？夫
荣公好专利而不知大难。夫利，百物之所生也，天地
之所载也，而或专之，其害多矣。天地百物皆将取焉，
胡可专也？所怒甚多，而不备大难。以是教王，王能久
乎？夫王人者，将导利而布之上下者也。使神人百物
无不得其极，犹日怵惕惧怨之来也。故《颂》曰：‘思文后
稷，克配彼天。立我烝民，莫匪尔极’。”《大雅》曰：“陈锡载周。”
是不布利而惧难乎？故能载周以至于今。今王学专
利，其可乎？匹夫专利，犹谓之盗，王而行之，其归鲜矣。
荣公若用周必败。既荣公为卿士，诸侯不享，王流于
彘。

按《史记·周本纪》：“厉王即位三十年，好利近荣。”夷公大
夫芮良夫谏厉王，厉王不听，卒以荣公为卿士用事。
庄王四年冬十月，王使荣叔锡鲁桓公命。

按：《春秋》庄公元年。

襄王三十年“春正月，王使荣叔归鲁《含且赗》。”

按《春秋》文公五年。按《左传》，五年春，“王使荣叔来含
且赗，召昭公来会葬，礼也。”